সামারা
সামারা (রুশ: Сама́ра), যা ১৯৩৫-১৯৯১ সময়কালে কুইবিশেভ Куйбышев) নামে পরিচিত ছিল, পশ্চিম রাশিয়ার সামারা ওবলাস্তের (প্রশাসনিক অঞ্চল) দক্ষিণ-মধ্য অংশে অবস্থিত একটি নগরী ও আঞ্চলিক প্রশাসনিক কেন্দ্র। শহরটিকে ১৫৮৬ সালে ভোলগার বাণিজ্যপথ সুরক্ষিত করার উদ্দেশ্যে একটি দুর্গশহর হিসেবে প্রতিষ্ঠা করা হয়। শীঘ্রই এটি একটি বাণিজ্যিক কেন্দ্রে পরিণত হয় এবং এটিকে আঞ্চলিক প্রশাসনিক কেন্দ্রের মর্যাদা দেওয়া হয়।